Title: ประกาศธนาคารแห่งประเทศไทย เรื่อง การกำหนดให้ธนาคารพาณิชย์ปฏิบัติในเรื่องดอกเบี้ยและส่วนลด

ประกาศธนาคารแห่งประเทศไทย

ประกาศธนาคารแห่งประเทศไทย
เรื่อง
การกำหนดให้ธนาคารพาณิชย์ปฏิบัติในเรื่องดอกเบี้ยและส่วนลด
------------
                        อาศัยอำนาจตามความในมาตรา
๑๔ แห่งพระราชบัญญัติการธนาคารพาณิชย์ 
พ.ศ. ๒๕๐๕ ซึ่งแก้ไขเพิ่มเติมโดยพระราชบัญญัติการธนาคารพาณิชย์
(ฉบับที่ ๒) พ.ศ. ๒๕๒๒ 
ธนาคารแห่งประเทศไทยออกข้อกำหนดด้วยความเห็นชอบของรัฐมนตรีว่าการกระทรวงการคลัง

ดังต่อไปนี้
                        ข้อ
๑ 
ให้ยกเลิกประกาศธนาคารแห่งประเทศไทย เรื่อง การกำหนดให้ธนาคาร
พาณิชย์ปฏิบัติในเรื่องดอกเบี้ยและส่วนลด ลงวันที่ ๒๘
พฤษภาคม พ.ศ. ๒๕๓๕
                        ข้อ
๒ 
ให้ธนาคารพาณิชย์ถือปฏิบัติเกี่ยวกับดอกเบี้ยเงินฝาก ดังต่อไปนี้
                        (๑)
เงินฝากที่ต้องจ่ายคืนเมื่อทวงถาม รวมตลอดถึงเงินฝากที่จ่ายคืนเมื่อสิ้น
ระยะเวลาไม่ถึง ๓ เดือน ไม่จ่ายดอกเบี้ย
                        (๒)
เงินฝากที่ต้องจ่ายคืนเมื่อทวงถาม ประเภทออมทรัพย์ซึ่งใช้สมุดคู่ฝากเป็น
หลักฐานการรับฝากเงินและไม่ใช้เช็คในการถอน
และเงินฝากที่ต้องจ่ายคืนเมื่อสิ้นระยะเวลาตั้งแต่ 
๓ เดือนขึ้นไป
ให้จ่ายดอกเบี้ยได้ตามอัตราที่ธนาคารพาณิชย์ประกาศกำหนด
                        (๓)
ให้ธนาคารพาณิชย์ประกาศอัตราดอกเบี้ยและเงื่อนไขที่ธนาคารพาณิชย์
กำหนดจะจ่ายสำหรับเงินฝากแต่ละประเภท
ทั้งที่จ่ายให้แก่ลูกค้าทั่วไปและลูกค้ารายใหญ่ รวมทั้ง
อัตราดอกเบี้ยและเงื่อนไขที่จะจ่ายสำหรับเงินฝากตามข้อ ๒
(๒) ซึ่งธนาคารพาณิชย์ยินยอมให้
ถอนก่อนครบกำหนดด้วย
                        ข้อ
๓  ให้ธนาคารพาณิชย์ถือปฏิบัติเกี่ยวกับดอกเบี้ยและส่วนลดเงินให้สินเชื่อ
ดังต่อไปนี้
                        (๑)
ให้ธนาคารพาณิชย์ประกาศอัตราดอกเบี้ยที่เรียกจากลูกค้ารายใหญ่ชั้นดี
ประเภทเงินกู้แบบมีระยะเวลา (Minimum Loan Rats)
และคำจำกัดความของลูกค้าที่จะเรียกเก็บ
และส่วนลดโดยอ้างอิงกับอัตราที่กล่าว
                        (๒)
ให้ธนาคารพาณิชย์ประกาศอัตราดอกเบี้ยที่เรียกจากลูกค้ารายย่อยชั้นดี   
(Minimum Retail Rate) ส่วนต่าง (Margin)
สูงสุดที่ธนาคารพาณิชย์จะใช้บวกเข้ากับอัตราดอก
เบี้ยที่เรียกจากลูกค้ารายย่อยชั้นดี (Minimum Retail Rate)
และอัตราดอกเบี้ยสูงสุดที่ธนาคาร
พาณิชย์จะเรียกจากลูกค้าที่ปฏิบัติผิดเงื่อนไข
                        (๓)
ให้ธนาคารพาณิชย์เรียกดอกเบี้ยและส่วนลดจากลูกค้าที่ไม่เข้าข่ายตาม ข้อ 
๓ (๑)
โดยอ้างอิงกับอัตราดอกเบี้ยที่เรียกจากลูกค้ารายย่อยชั้นดี (Minimum Retail Rate)
เว้น
แต่ในกรณีลูกค้าที่ธนาคารพาณิชย์ได้เรียกอัตราดอกเบี้ยและส่วนลดโดยอ้างอิงกับอัตราดอกเบี้ย
อื่นอยู่แล้วก่อนวันที่ประกาศนี้ใช้บังคับ
ธนาคารพาณิชย์จะถือปฏิบัติตามเดิมต่อไปก็ได้
                        (๔)
ให้ธนาคารพาณิชย์เรียกดอกเบี้ยและส่วนลดจากลูกค้าทุกประเภทได้ไม่เกิน
อัตราดอกเบี้ยที่เรียกจากลูกค้ารายย่อยชั้นดี (Minimum
Retail Rate) บวกส่วนต่าง (Margin) สูง
สุดที่ธนาคารพาณิชย์ประกาศกำหนด
เว้นแต่ในกรณีลูกค้าที่ปฏิบัติผิดเงื่อนไข ธนาคารพาณิชย์จะ
เรียกดอกเบี้ยและส่วนลดได้ไม่เกินอัตราดอกเบี้ยสูงสุดที่ธนาคารพาณิชย์ประกาศกำหนดสำหรับ
ลูกค้าที่ปฏิบัติผิดเงื่อนไข
                        (๕)
การให้สินเชื่อเพื่อการจัดหาที่อยู่อาศัยแก่ผู้มีรายได้น้อยตามที่ธนาคารแห่ง
ประเทศกำหนดโดยได้ทำสัญญาผูกพันกันไว้ก่อนวันที่ ๑ มิถุนายน
พ.ศ. ๒๕๓๕ เรียกได้ไม่เกิน
อัตราที่ธนาคารพาณิชย์เรียกจากลูกค้ารายใหญ่ชั้นดีประเภทเงินกู้แบบมีระยะเวลา
(Minimum 
Loan Rate)
                        ข้อ
๔  ให้ธนาคารพาณิชย์จัดส่งประกาศเกี่ยวกันดอกเบี้ยเงินฝากและดอกเบี้ย
เงินให้สินเชื่อให้ธนาคารแห่งประเทศไทยทราบภายใน ๓ วัน
นับแต่วันที่ธนาคารพาณิชย์ออก
ประกาศและให้ธนาคารพาณิชย์ปิดประกาศดังกล่าวในที่เปิดเผย ณ
สำนักงานของตนทุกแห่ง
                        ข้อ
๕ 
ประกาศนี้ไม่ใช้บังคับแก่กรณีการรับฝากเงินตามบัตรเงินฝากด้วยวิธี
ประมูล
การับฝากเงินหรือการกู้ยืมเงินระหว่างธนาคารพาณิชย์กับธนาคารพาณิชย์อื่น หรือกับ
ธนาคารออมสิน ธนาคารเพื่อการเกษตรและสหกรณ์การเกษตร
ธนาคารอาคารสงเคราะห์ บริษัท
เงินทุน บริษัทเงินทุนหลักทรัพย์ บริษัทเครดิตฟองซิเอร์
และบรรษัทเงินทุนอุตสาหกรรมแห่ง
ประเทศไทย
และกรณีธนาคารพาณิชย์รับฝากเงินเป็นเงินตราต่างประเทศหรือให้สินเชื่อโดยตกลง
กันเป็นเงินตราต่างประเทศ
ทั้งนี้ไม่ว่าจะจ่ายเป็นเงินสกุลใด
                        ข้อ
๖ 
เพื่อประโยชน์ในการยกเว้นภาษีเงินได้บุคคลธรรมดาที่ได้อ้างอิงถึงอัตรา
สูงสุดของอัตราดอกเบี้ยเงินฝากประเภทออมทรัพย์ของธนาคารพาณิชย์ที่ธนาคารแห่งประเทศ
ไทยประการกำหนดตามกฎหมายว่าด้วยการธนาคารพาณิชย์
ให้ถือว่าอัตราสูงสุดของอัตราดอก
เบี้ยดังกล่าวคือไม่เกินร้อยละ ๑๒ ต่อปี สำหรับกรณีเงินได้
ดังต่อไปนี้
                        (๑)
เงินได้จากการโอนพันธบัตรของรัฐบาลที่ออกจำหน่ายก่อนวันที่ ๗ กันยายน 
๒๕๓๒ เฉพาะที่ตีราคาเป็นเงินได้เกินกว่าที่ลงทุน
                        (๒)
ดอกเบี้ยพันธบัตรของรัฐบาลที่ออกจำหน่ายก่อนวันที่ ๗ กันยายน ๒๕๓๒
                        (๓)
ดอกเบี้ยเงินฝากของธนาคารเพื่อการเกษตรและสหกรณ์การเกษตรเฉพาะที่
ต้องใช้บัตรออมทรัพย์ที่มีมูลค่าไม่เกินฉบับละห้าร้อยบาทในการฝากถอนที่ได้มีการออกบัตรก่อน
วันที่ ๗ พฤศจิกายน ๒๕๓๔
                        ข้อ
๗ 
ประการนี้ให้ใช้บังคับเมื่อพ้นหกวันนับแต่วันประกาศในราชกิจจานุเบกษาเป็นต้นไป

                                                                                    ประกาศ
ณ วันที่ ๒๐ ตุลาคม ๒๕๓๖
                                                                                                      วิจิตร  สุพินิจ
                                                                                                            ผู้ว่าการ
                                                                                                ธนาคารแห่งประเทศไทย
[รก.๒๕๓๖/๑๖๖/๓๓/๒๐ ตุลาคม ๒๕๓๖]